Държавен вестник, бр. 99, 2025 г., стр. 17

БРОЙ  99	
Д Ъ Р Ж А В Е Н  В Е С Т Н И К 	
СТР.  17   
„Раздел VIа
Взаимодействие и координация при изпълне­
нието на Регламент (ЕС) 2022/2065
Чл. 49г. (1) Комисията за регулиране на 
съобщенията и Съветът за електронни медии 
са компетентни органи по чл. 49, параграф 1 
от Регламент (ЕС) 2022/2065. 
(2) Комисията за регулиране на съобще­
нията:
1. осъществява надзор върху дейността 
на доставчиците на посреднически услуги 
съгласно Регламент (ЕС) 2022/2065 относно 
изпълнението на задълженията им по Регла­
мент (ЕС) 2022/2065, с изключение на случа­
ите, в които контролът върху доставчиците 
на посредничисеки услуги се осъществява от 
Съвета за електронни медии;
2. контролира изпълнението на задъл­
женията по чл. 25 и 27 от Регламент (ЕС) 
2022/2065 на всички доставчици на посред­
нически услуги.
(3) Съветът за електронни медии контроли­
ра доставчиците на посреднически услуги на 
платформи за споделяне на видеоклипове по 
смисъла на чл. 2, ал. 6 от Закона за радиото и 
телевизията за изпълнението на задълженията 
им по Регламент (ЕС) 2022/2065, с изключение 
на задълженията по чл. 25 и 27 от регламента.
(4) Комисията за защита на личните дан­
ни осъществява надзор върху обработването 
на лични данни при условията и по реда на 
Регламент (ЕС) 2022/2065 в съответствие 
с Регламент (ЕС) 2016/679 на Европейския 
парламент и на Съвета от 27 април 2016 г. 
относно защитата на физическите лица във 
връзка с обработването на лични данни и от­
носно свободното движение на такива данни 
и за отмяна на Директива 95/46/EО (Общ 
регламент относно защитата на данните) (ОВ, 
L 119/1 от 4 май 2016 г.), наричан по-нататък 
„Регламент (ЕС) 2016/679“ и Закона за защита 
на личните данни. При осъществяването на 
този надзор Комисията за защита на личните 
данни има правомощията по чл. 51 и 56 от 
Регламент (ЕС) 2022/2065.
Чл. 49д. (1) Когато съдебен или админист­
ративен орган постанови акт по чл. 9 или 10 
от Регламент (ЕС) 2022/2065, той изпраща на 
комисията копие от акта.
(2) Когато органът по ал. 1 събере или по­
лучи информация за изпълнението на акта по 
чл. 9 или 10 от Регламент (ЕС) 2022/2065 или 
друга информация от доставчика на посред­
нически услуги, той я изпраща на комисията. 
(3) Комисията изпраща на координаторите 
за цифрови услуги в Европейския съюз по­
лучените актове по ал. 1 и придружаващата 
ги информация най-късно в деня, следващ 
деня на получаването им, чрез системата за 
обмен на информация по чл. 85 от Регламент 
(ЕС) 2022/2065.
Чл. 49е. Условията и редът за координация 
на изпълнението на дейностите по Регламент 
(ЕС) 2022/2065 между комисията, Съвета за 
електронни медии и Комисията за защита 
на личните данни се уреждат със съвместна 
инструкция.“
§ 10. В чл. 73, ал. 4 се правят следните 
изменения:
1. В т. 1, буква „г“ думите „Регламент (ЕС) 
2016/679 на Европейския парламент и на Съвета 
от 27 април 2016 г. относно защитата на физи­
ческите лица във връзка с обработването на 
лични данни и относно свободното движение 
на такива данни и за отмяна на Директива 
95/46/EО (Общ регламент относно защитата 
на данните) (ОВ, L 119/1 от 4 май 2016 г.), 
наричан по-нататък „Регламент (ЕС) 2016/679“ 
се заменят с „Регламент (ЕС) 2016/679“.
2. В т. 3, буква „г“ думите „Закона за елек­
тронната търговия“ се заменят с „Регламент 
(ЕС) 2022/2065“.
§ 11. В чл. 154 се създава ал. 4:
„(4) За изпълнение на задълженията си 
по ал. 3, т. 2 комисията може да изисква 
информация от доставчици на услуги на ин­
формационното общество, които следва пис­
мено да посочат коя част от предоставената 
информация представлява търговска тайна.“
§ 12. В чл. 160г, ал. 7 думите „чл. 13 от 
Закона за електронната търговия“ се заменят 
с „чл. 4 от Регламент (ЕС) 2022/2065“.
§ 13.  В чл. 226, ал. 1, т. 11, буква „е“ думите 
„условията за продължаване и прекратяване 
на договора, когато това е приложимо“ се 
заличават, а накрая се добавя „когато това 
е приложимо“.
§ 14. В чл. 229а се създава ал. 4:
„(4) Правилото на ал. 3 се прилага и при 
прекратяване от потребител на договор за 
обществена електронна съобщителна услуга, 
различна от междуличностна съобщителна 
улуга без номер, преди края на договорения 
срок поради увеличение на цените по силата 
на договорна клауза, която позволява увели­
чаване на цените със сума, която съответства 
на обективен индекс на потребителските цени, 
съставен от публична институция. Правото